**Ministru kabineta noteikumu projekta “Noteikumi par rūpniecības produktu kodu sarakstu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1.  | Pamatojums | Ministru kabineta noteikumu projekts “Noteikumi par rūpniecības produktu kodu sarakstu” (turpmāk – noteikumu projekts) ir sagatavots, izpildot Statistikas likuma 21.panta prasības, kas paredz, ka nacionālās klasifikācijas nosaka Ministru kabinets. |
|  2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Statistikas likuma pārejas noteikumu 2.punktu noteikumu projekts aizstās Ministru kabineta 2008.gada 15.janvāra noteikumus Nr.11 “Noteikumi par rūpniecības produkcijas klasifikāciju (*PRODCOM*)”. Lai novērstu nepieciešamību turpmāk katru gadu par jaunu apstiprināt *PRODCOM* kārtējā gada versiju tā iemesla dēļ, ka katru gadu Komisija (Eiropas Savienības statistikas birojs *Eurostat)* aktualizē *PRODCOM* sarakstu un izdod ieviešanas regulu, ar noteikumu projektu tiek ieviests jauns tiesisks risinājums – tiek apstiprināti tikai Latvijas vajadzībām nepieciešamie rūpniecības produktu kodi. Saskaņā ar 1991.gada 19.decembra Regulu (EEK) Nr.3924/91 par rūpnieciskās ražošanas Kopienas apsekojuma izveidi dalībvalstis var likumīgi saglabāt vai ieviest savās valsts nomenklatūrās papildu punktus, ko nesatur Kopienas ražojumu saraksts. Centrālajai statistikas pārvaldei (turpmāk – Pārvalde) ir jānodrošina papildu informācija pēc Zemkopības ministrijas, Vides aizsardzības un reģionālās attīstības ministrijas pieprasījuma dažādu produktu bilanču sagatavošanai, Kioto protokola izpildei, kā arī informācijas lietotāju interešu apmierināšanu tirgus izpētei, kam oriģinālais *PRODCOM* saraksts neatbilst. Noteikumu projektā iekļautie rūpniecības produktu kodi sastāv no 10 zīmēm un tos veido vienā no šādiem veidiem:1. pirmās astoņas zīmes (ciparus) atbilstoši sarakstam, kas paredzēts Padomes 1991.gada 19.decembra Regulā (EEK) Nr.3924/91 par rūpnieciskās ražošanas Kopienas apsekojuma izveidi (turpmāk-*PRODCOM* klasifikācija), un pēdējās divas zīmes (ciparus) atbilstoši nacionālajām vajadzībām;
2. pirmās sešas zīmes (ciparus) atbilstoši sarakstam, kas paredzēts Eiropas Parlamenta un Padomes 2008.gada 23.aprīļa Regulā (EK) Nr.451/2008, ar ko izveido preču statistisko klasifikāciju pēc saimniecības nozarēm (CPA) un atceļ Padomes Regulu (EEK) Nr.3696/93, un pēdējās četras zīmes (ciparus) atbilstoši nacionālajām vajadzībām.

Detalizācijas piemērs:10.71.11.00.00 - „Svaiga maize” (oriģinālais kods),tai skaitā:10.71.11.00.01 - rudzu maize,10.71.11.00.02 - rudzu-kviešu, kviešu-rudzu maize,10.71.11.00.03 - kviešu maize,10.71.11.00.04 - saldskābā maize,10.71.11.00.05 - cita maize. |
|  3.  | Projekta izstrādē iesaistītās institūcijas | Centrālā statistikas pārvalde un Ekonomikas ministrija. |
|  4.   | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rūpniecības produktu kodi un PRODCOM klasifikācija attiecas uz visiem respondentiem, kuriem statistikas iestāde pieprasa sniegt gada datus par rūpniecību saskaņā ar Statistikas likuma 14.panta pirmo daļu. Respondenti ir ekonomiski aktīvie uzņēmumi, kuru pamatdarbība vai sekundārā darbība ir rūpniecība atbilstoši Eiropas Savienības Saimniecisko darbību statistiskās klasifikācijas (NACE) 2.redakcijas B un C sadaļām un E sadaļas klasei 38.32 un kuru rūpnieciskajā ražošanā nodarbināti 10 un vairāk cilvēku. Atsevišķās nozarēs, lai katrā NACE 2.red. klasē nodrošinātu vismaz 90% no valsts ražošanas apjoma, pārskata gadā tiek iekļauti uzņēmumi ar mazāku nodarbināto skaitu |
|  2.  | Tiesiskā regulējuma ietekme uz tautsaimniecību un administratīvo slogu | Noteikumu projekts pats par sevi nerada pienākumu respondentiem piemērot rūpniecības produktu kodu sarakstu. Piemērošanas pienākums rodas brīdī, kad saskaņā ar citiem normatīvajiem aktiem respondentam ir pienākums veikt obligātas darbības, tai skaitā, piemērot rūpniecības produktu kodus un *PRODCOM* klasifikāciju. Piemēram, Pārvalde saskaņā ar Statistikas likuma 14.panta pirmo daļu uzliek par pienākumu aizpildīt un iesniegt 2006.gada 6.novembra Ministru kabineta noteikumu Nr. 922 “Valsts statistikas pārskatu un anketu veidlapu paraugu apstiprināšanas noteikumi” attiecīgo veidlapu, kuru, lai aizpildītu, ir jāizvēlas kāds kods no rūpniecības produktu kodu saraksta un *PRODCOM* klasifikācijas.Papildus noteikumu projekta 2.punktā noteiktajam uzdevumam Pārvaldei ir pienākums uzturēt *PRODCOM* klasifikāciju saskaņā ar Ministru kabineta 2008.gada 26.maija noteikumu Nr. 363 “Noteikumi par vienoto ekonomiskās informācijas klasifikācijas sistēmu un tās ieviešanas un lietošanas kārtību” 9.punktu. Līdz ar to administratīvā sloga aprēķins tikai 2.punkta uzdevuma izpildei neatspoguļos kopējās administratīvā sloga izmaksas, kas rodas Pārvaldei uzturot kodu sarakstu un PRODCOM klasifikāciju. |
|  3. | Administratīvo izmaksu monetārs novērtējums |  Ņemot vērā II sadaļas 2.punktā aprakstīto, administratīvā sloga aprēķins attiecībā uz rūpniecības produktu kodu saraksta apvienošanu ar *PRODCOM* klasifikāciju, to piemērošanu un uzturēšanu tiks iekļauts, sagatavojot normatīvo aktu projektus, ar kuriem aizstās Ministru kabineta 2006.gada 6.novembra noteikumus Nr. 922 “Valsts statistikas pārskatu un anketu veidlapu paraugu apstiprināšanas noteikumi” un Ministru kabineta 2008.gada 26.maija noteikumus Nr. 363 “Noteikumi par vienoto ekonomiskās informācijas klasifikācijas sistēmu un tās ieviešanas un lietošanas kārtību”.  |
|  4. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Noteikumu projekts atbilst Padomes 1991.gada 19.decembra Regulas (EEK) Nr. 3924/91 par rūpnieciskās ražošanas Kopienas apsekojuma izveidi (turpmāk – Padomes Regula Nr. 3924/91) prasībām. |
|  2. | Citas starptautiskās saistības | Projekts šo jomu neskar |
|  3. | Cita informācija | Saskaņā ar Padomes Regulas Nr. 3924/91 preambulas astoto apsvērumu dalībvalstis var likumīgi saglabāt vai ieviest savās valsts nomenklatūrās papildu punktus, ko nesatur Kopienas ražojumu saraksts.Latvija ir izmantojusi Padomes Regulas Nr.3924/91 preambulā noteikto rīcības brīvību un ar Ministru kabineta noteikumu projektu tiek apstiprināti produktu nosaukumi un kodi, lai nodrošinātu nacionālās vajadzības. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Padomes Regula Nr. 3924/91 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes Regulas (EEK) Nr. 3924/91 preambulas astotais apsvērums  | 2.punkts | Nodrošina Padomes Regulas (EEK) Nr. 3924/91 preambulas astotā apsvēruma piemērošanu pilnībā.  | Nav |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |   Nav |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar |
| Cita informācija |  Nav |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar |
| Cita informācija | Nav |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
|

|  |  |  |
| --- | --- | --- |
|  1. | Projekta izpildē iesaistītās institūcijas | Projekta izpildi nodrošina Centrālā statistikas pārvalde |
|  2. |  Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūciju cilvēkresursiem. | Projekts neparedz funkciju paplašināšanu. Projekts neparedz veidot jaunas, likvidēt esošās vai reorganizēt valsts institūcijas. |
|  3. |  Cita informācija |  Nav |

 |

*Anotācijas III un IV sadaļa – projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

26.07.2016

1190

Začeste, 67366897

Ieva.Zaceste@csb.gov.lv